Bukureshti

O Bukurešt (Rumunikani ćhib: București, ) si o sherutno foro la Rumuniaqo, o maj baro foro thaj o maj importanto industrijako thaj komercialno centro le themesko. I stabilno populacia 1.883.425 beśutnenge (2011) kerel o Bukureśt jekh katar e maj bare forură and-i Evropaki Unia. Palal varesave ginavimata save len sama e manuśen bi thanesqo anθ-o foro, vaj anθ-o tranzito, o Bukureśt kidel opral trin milionură manuśen sakodives. Thovindoj pe akava si o fakto kaj e lokalitetura katar o foro, save si kotor katar o Metropolitano Area, isi len populacia kotar aproksimativno 430,000 beśutne.

O angluno vakeripe vash o foro sikavel pes ko 1459 bersh, ko vakti e dujto thagaripnasko e Vlad Țepeș-esko. Ko 1862 berś avilo o sherutno foro le Jekhethaneske Principatenqo. Desar atunči vov nakhlas kontinuime paruvimata, kerdindoj o centro e Rumunikane artistikane, kulturake thaj medijake scenako. Leski elegantno arxitektura thaj urbano atmosfera kerden leske o anav "Tikno Paris" ko vakti e Belle Époque. Vi te sas e khera thaj e mahale ando historikano centro phagerde katar o maripe, e phuvjake izdralimata thaj vi katar o Nicolae Ceaușescu-esko sistematizaciako programo, but thaj na mule ama ʒivde. Palal o 2000, o foro nakhlas jekh ekonomikano thaj kulturalo barjaripe.

Palal o 2011-to berśesqo ginavipen, 1,883,425 beśutne beśen anθ-e foroske granice, maj tikno sar i sifra xramosardi anθ-o 2002-to berśesqo ginipen. Te thovas e satelitosqe forură paśal o urbano than, o propozime Bukureśt metropolitano than ka avel les jekh populacia 2.42 milionură beśutnengi. Palal na-oficijalne date, i populacia si opral 3 milionura beśutne.

Katar e ekonomikani rig, o Bukureśt si o maj barvalo foro ande Rumunia, thaj si jekh katar e maj bare industrijake centrura thaj transportoske thana ande Est-Evropa. O foro si les thana vash konvencie, edukaciake institucie, kulturake thana, bikinimaske thana, thaj rekreaciake thana.

O foro si administrime katar o Bukurestesko forosko kher, si les sa kodo administrativno nivelo sar le Rumuniake županije thaj si ulado ande šov sektora.

Shopni:Rumuniyake forurya